יהודית הלוי-צוויק

**יהודית הלוי-צוויק** (1 בדצמבר 1923 – 1 ביולי 2012) הייתה חוקרת ספרות ומחנכת ישראלית, פרופסור לספרות באוניברסיטת חיפה.

## ביוגרפיה
יהודית הלוי נולדה בשנת 1923 בעיירה קֶלם שבליטא, בת בכורה לאברהם ורבקה הלוי. בינקותה, ב-1925, עלתה לארץ ישראל עם משפחתה, שהתיישבה בעפולה, שם נולדו שני אחיה, יוסף וגדעון. למדה בבית ספר יסודי של זרם "הפועל המזרחי" בעפולה והמשיכה בכפר ילדים שבגבעת המורה. המשיכה בגימנסיה ביאליק בחיפה. בשנת 1937, בהיותה בת ארבע עשרה, זכתה בתחרות חיבורים מטעם חברת "הסנה" על חשיבות הביטוח והחיסכון. לאחר סיום לימודיה בתיכון עברה ללמוד בחוג לספרות עברית באוניברסיטה העברית בירושלים, שם קיבלה תואר מוסמך בספרות עברית וערבית. עבודת הגמר שלה, שכותרתה "מושג היהדות בספרות ההשכלה", זיכתה אותה בשנת 1948 בפרס קלוזנר מטעם עיריית תל אביב. בשנת 1956 זכתה שוב בפרס קלוזנר. עוד במהלך לימודיה עבדה כמורה בכפר ילדים.

ב-1952 מונתה למנהלת בית הספר התיכון בקריית טבעון, שהוקם באותה שנה וצמח בהדרגה תחת ניהולה. בבית ספר זה גם לימדה ספרות, תנ"ך וערבית. בשנות השישים חזרה ללמוד באוניברסיטה העברית בירושלים, ובשנת 1969 קיבלה תואר דוקטור על עבודה שכותרתה "תקופת גרמניה (1914–1924) ביצירתו של ש"י עגנון", שנכתבה תחת הנחייתו של פרופ' דב סדן. ב-1972 הצטרפה לסגל החוג לספרות השוואתית באוניברסיטת חיפה. בשנים תשל"ח–תש"ם עמדה בראש החוג. במקביל הרצתה בסמינר אורנים.

פרסמה מאמרים בעיתונים "הפועל הצעיר", "דבר הפועלת", "למרחב" ו"דבר" ובכתב העת "עלי שיח".

בשנת 1990 נבחרה כיקירת קריית טבעון. בשנת 1991 קבלה את "פרס קריב" מטעם עיריית חיפה, על ספרה "תולדות ספרות האגרונים".

לאחר פרישתה מהאוניברסיטה התנדבה במשך שנים רבות, עד לפטירתה, להרצות על ספרות ושירה ובעיקר על יצירות עגנון, במרכז ההנצחה בטבעון ובחוג לקשישים ביישוב.

## משפחתה
ב-1949 נישאה למהנדס אברהם צוויק, לימים מנכ"ל רכבת ישראל, והם התיישבו בקריית טבעון. לבני הזוג נולדו שלושה בנים: רמי, פרופסור למנהל עסקים באוניברסיטת קליפורניה בריוורסייד, אורי, פרופסור למדעי המחשב באוניברסיטת תל אביב, וחנן, כלכלן.

בשנת 2001 התאלמנה מבעלה. נפטרה בי"א בתמוז תשע"ב, 1 ביולי 2012 ונטמנה לצד בעלה בבית העלמין של קריית טבעון.

## ספריה
***מושג היהדות בספרות [[תנועת ההשכלה היהודית|ההשכלה]]: מ[[משה מנדלסון]] ועד [[מנדלי מוכר-ספרים]]**, הוצאת דביר, 1955.
***ראשיתה של ביקורת עגנון: תרס"ט–תרצ"ב**, אוניברסיטת חיפה, 1984.
***עגנון במעגלותיו: עיונים באמנות הסיפור של עגנון**, פפירוס, 1989.
***תולדות ספרות ה[[איגרון|אִגְּרונים (הבריוונשטעלערס)]] העבריים (מאה 16 – מאה 20)**, פפירוס, 1990.

**בעריכתה**:
***[[יהודה עמיחי]] - מבחר מאמרי ביקורת על יצירתו**, הוצאת הקיבוץ המאוחד, 1988.

## קישורים חיצוניים

* 
* "ללמוד על מנת ללמד" - יהודית הלוי-צוויק (1923-2012) , באתר הספרייה ומרכז ההנצחה קריית טבעון
* 
* 

**מכּתביה**:
* 
* 
* 
* , 
* , 
* "עיון ב'פרנהיים' של עגנון", **[[דפים למחקר בספרות]]** 2, 1985, עמ' 223–235 
* "על הסיכום ביצירתו של עגנון (מטכניקה למטפיזיקה)", **[[דפים למחקר בספרות]]** 3, עמ' 151–166 
* "ברדיצ'בסקי ועגנון: פנים אחרות", **[[דפים למחקר בספרות]]** 3, עמ' 167–174 
* "המלמד הפולני כדמות ייצוגית מומחזת (בשולי הסטירה המשכילית)", **[[דפים למחקר בספרות]]** 11, 1997-98, עמ' 71–90 
* "חנוך כדמות איקונית בספרותנו", **[[דפים למחקר בספרות]]** 13, 2001–2002, עמ' 55–77 
* נורית גוברין, "מכתב למערכת". הערה על מעמדו המרכזי של ברנר בביקורת עגנון. כונס: 'קריאת הדורות - ספרות עברית במעגליה', כרך ג', תשמ"ח/2008, עמ' 266.

## הערות שוליים

קטגוריה:ישראליות ילידות ליטא
קטגוריה:ישראלים ילידי ליטא
קטגוריה:חוקרות ספרות ישראליות
קטגוריה:חוקרי ספרות ישראלים
קטגוריה:חוקרי ספרות עברית
קטגוריה:סגל אוניברסיטת חיפה: ספרות עברית והשוואתית
קטגוריה:זוכי פרס קריב
קטגוריה:נשות העלייה הרביעית
קטגוריה:אנשי העלייה הרביעית
קטגוריה:קריית טבעון: אישים
קטגוריה:מנהלות בתי ספר ישראליות
קטגוריה:מנהלי בתי ספר ישראלים
קטגוריה:בוגרי גימנסיה ביאליק
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:אנשי חינוך ישראלים
קטגוריה:אישים הקבורים בקריית טבעון
קטגוריה:ישראליות שנולדו ב-1923
קטגוריה:ישראלים שנולדו ב-1923
קטגוריה:ישראליות שנפטרו ב-2012
קטגוריה:ישראלים שנפטרו ב-2012